**Santiago José Carrillo Solares** (født 18. januar 1915, død 18. september 2012) var en spansk politiker som var generalsekretær i Partido Comunista de España (PCE) mellom 1960 og 1982. Han var fra slutten av 1960-tallet en viktig talsperson for eurokommunisme og demokratisk sosialisme, og kritisk til Sovjetunionen.

Biografi
--------

### Ungdomsår

I 1932 ble han med i eksekutivkomiteen i den sosialistiske ungdomsorganisasjonen Juventudes Socialistas de España (JSE) og han ble redaktør av *Renovación*, som var organisasjonens avis.

Carrillo tilhørte den mest radikale fløyen i organisasjonen. I 1933 ble han generalsekretær i Juventudes Socialistas de España, en post han beholdt fram til organisasjonen som et ledd i enhetsfrontsstrategien slo seg sammen med ungdomsorganisasjonen til PCE, Unión de Juventudes Comunistas de España (UJCE) i 1936. Den nye organisasjonen fikk navnet Juventudes Socialistas Unificadas (JSU) og Carillo fortsatte som generalsekretær.

### Den andre republikken og den spanske borgerkrig

Fra oktober 1934 til februar 1936 ble han satt i fengsel, på grunn av hans ivrige deltakelse i de mislykkede venstreorienterte kupp i 1934. Carrillo var på denne tiden medlem av den nasjonale revolusjonære komiteen i Spania.[]

Etter utbruddet av den spanske borgerkrigen, bestemte han seg for å slutte seg til det spanske kommunistpartiet. Den 7. november 1936 ble Carrillo valgt ut til bystyremedlem for den offentlige orden i Madrids forsvarsråd, som fikk den øverste makten i den beleirede hovedstaden Madrid, etter at den spanske regjeringen forlot byen.[]

I løpet av hans periode som bystyremedlem ble flere tusen mennesker fengslet, både militære og sivile, dette var inkludert både menn, kvinner og barn, som ble drept av kommunistiske grupper i Paracuellos-massakren som fant sted på Paracuellos del Jarama og Torrejón de Ardoz. Dette var den største massakren som ble utført innen den republikanske sektor under hele den spanske borgerkrigen.[]

Carrillo har gjennom hele livet sitt, sterkt benektet ethvert kjennskap eller deltakelse til noen av disse massakrene i henhold til sine personlige memoarer, men mangfoldige og pålitelig beviser viser stort personlig engasjement fra Carrillo i massakrene som hovedsakelig ble begått av flere kommunistiske elementer.[]

### Forholdet til Sovjetunionen

Santiago Carrillo under Tysklands Sosialistiske Enhetspartis sjette kongress i 1963.  Foto: Peter Heinz Junge. 
I august 1948 fikk Carrillo personlig møte den sovjetiske statslederen Josef Stalin. Carrillo ble generalsekretær i Spania i løpet av 1960 da han erstattet den tidligere generalsekretæren Dolores Ibárruri. I 1968, da Sovjetunionen invaderte Tsjekkoslovakia, begynte Carrillo å distansere sitt kommunistparti fra Moskva.

### Etter Francos død

Carrillo returnerte i all hemmelighet til Spania i 1975 etter at Francisco Franco døde i november dette året. Han ble arrestert av det spanske politiet med en gang han kom tilbake til Spania, men deretter løslatt i løpet av noen få dager.[]

Carrillo ble valgt inn til den spanske kongressen som varamedlem til underhuset i det spanske parlamentet da han representerte Madrid distrikt i det første demokratiske valget i 1977. Carrillo ble gjenvalgt ved valgene i 1979 og 1982, men han ble tvunget til å forlate sin stilling som partileder den 6. november 1982, på grunn av de partiets dårlige valgresultat ved parlamentsvalget i 1982.[]

Litteratur
----------

* Santiago Carillo: *I morgen: Spania! - Lederen for det spanske kommunistpartiet i samtale med Regis Debray og Max Gallo* (Pax, 1974) ISBN 82-530-0778-7

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Munzinger Personen, oppført som Santiago Carrillo, Munzinger IBA 00000014415, besøkt 9. oktober 2017[Hentet fra Wikidata]
4. ↑   Hrvatska enciklopedija, Hrvatska enciklopedija-ID 10888, oppført som Santiago Carrillo[Hentet fra Wikidata]
5. ↑   Gemeinsame Normdatei, besøkt 13. desember 2014[Hentet fra Wikidata]
6. ↑   Store sovjetiske encyklopedi (1969–1978), avsnitt, vers eller paragraf Каррильо Сантьяго, besøkt 28. september 2015[Hentet fra Wikidata]
7. ↑   El País, «Muere Santiago Carrillo», besøkt 18. september 2012[Hentet fra Wikidata]
8. ↑   Gemeinsame Normdatei, besøkt 31. desember 2014[Hentet fra Wikidata]
9. ↑   www.publico.es, besøkt 12. oktober 2017[Hentet fra Wikidata]
10. ↑  Santiago Carillo Solares. (2009, 14. februar). I Store norske leksikon. Hentet 11. mars 2017 fra .
11. ↑  Gidske Andersson: *Fra stalinisme til sosialdemokrati? - Politiske strømninger i Sør-Europa* (Fabritius, 1979) ISBN 82-07-00433-9, s. 116
12. ↑  Santiago Carillo: *Memorias* (Planta, 1993) ISBN 84-08-01049-2
13. ↑  *Spania 1936-1939: Folket i krig mot fascismen - ein marxistisk analyse* (Oktober, 1976) ISBN 82-7094-134-4, s. 148
14. ↑  Gidske Andersson: *Fra stalinisme til sosialdemokrati? - Politiske strømninger i Sør-Europa* (Fabritius, 1979) ISBN 82-07-00433-9, s. 112-113

Eksterne lenker
---------------

* (en) Santiago Carrillo – kategori av bilder, video eller lyd på Commons Rediger på Wikidata

* (en) Santiago Carrillo – galleri av bilder, video eller lyd på Commons Rediger på Wikidata
* (en) Santiago Carrillo Solares på Internet Movie Database Rediger på Wikidata

* (en) Santiago Carrillo Solares hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** CiNii **·** Munzinger (iba)
 |